Mi ayam gaya Jakarta lan sabagean kutha Jawa kulon migunakaké pangsit goreng ing duwuré. Pangsit iki digoreng nganti kemripik. Manèka "topping" uga kadhangkala ditambahake ing mi ayam tuladhané jamur, cèkèr pitik, godhong brambang, bawang goreng. Sakliyané iku ana uga bakul kang migunakaké mi teles lan mi garing. Mi teles iki luwih lembut lan cepet mateng ananging kudu cepet digunakaké amarga ora bisa disimpen kanthi wektu suwé. Mi garing iki bisa disimpen kanthi wektu luwih suwé tinimbang mi teles ananging nalika nggodhog mi mbutuhaké wektu suwé.